/* KOM/2011/0035 v konečnom znení - NLE 2011/0015*/ Spoločný návrh NARIADENIE RADY, ktorým sa mení a dopĺňa nariadenie (ES) č. 1210/2003 o niektorých osobitných obmedzeniach hospodárskych a finančných vzťahov s Irakom





[pic] | EURÓPSKA KOMISIA | VYSOKÁ PREDSTAVITEĽKA EURÓPSKEJ ÚNIE PRE ZAHRANIČNÉ VECI A BEZPEČNOSTNÚ POLITIKU | Brusel, 26.1.2011 KOM(2011) 35 v konečnom znení 2011/0015 (NLE) Spoločný návrh NARIADENIE RADY, ktorým sa mení a dopĺňa nariadenie (ES) č. 1210/2003 o niektorých osobitných obmedzeniach hospodárskych a finančných vzťahov s Irakom DÔVODOVÁ SPRÁVA 1. Nariadením Rady (ES) č. 1210/2003 boli uložené určité reštriktívne opatrenia voči Iraku v súlade so spoločnou pozíciou 2003/495/SZBP a s rezolúciou Bezpečnostnej rady OSN č. 1483 (2003). V nariadení (ES) č. 1210/2003 sa v článku 2 zaviedli špecifické úpravy týkajúce sa platieb za ropu, ropné výrobky a zemný plyn vyvážané z Iraku. Predmetom článku 10 uvedeného nariadenia je vyňatie určitých irackých aktív zo súdnych konaní. 2. Tieto úpravy sa uplatňovali do 31. decembra 2007. Rezolúciou č. 1859 z 22. decembra 2008 sa ich uplatňovanie predĺžilo do 31. decembra 2009. Prostredníctvom rezolúcie č. 1905 z 21. decembra 2009 sa Bezpečnostná rada OSN rozhodla splniť požiadavku Iraku a predĺžiť uplatňovanie týchto špecifických úprav do 31. decembra 2010. V súlade s rozhodnutím Rady 2010/128/SZBP bolo nariadenie (ES) č. 1210/2003 zmenené a doplnené prostredníctvom nariadenia (ES) č. 168/2010. 3. Rezolúciou č. 1956 z 15. decembra 2010 sa Bezpečnostná rada OSN rozhodla predĺžiť uplatňovanie uvedených špecifických úprav o ďalších 6 mesiacov do 30. júna 2011 a od uvedeného dátumu ho ukončiť. V súlade s rozhodnutím Rady 2011/.../SZBP by sa malo nariadenie (ES) č. 1210/2003 zmeniť a doplniť. 2011/0015 (NLE) Spoločný návrh NARIADENIE RADY, ktorým sa mení a dopĺňa nariadenie (ES) č. 1210/2003 o niektorých osobitných obmedzeniach hospodárskych a finančných vzťahov s Irakom RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215 ods. 1, so zreteľom na rozhodnutie Rady 2011/.../SZBP, ktorým sa mení a dopĺňa spoločná pozícia 2003/495/SZBP o Iraku[1], so zreteľom na spoločný návrh vysokej predstaviteľky Únie pre zahraničné veci a bezpečnostnú politiku a Komisie, keďže: 4. V súlade s rezolúciou Bezpečnostnej rady Organizácie Spojených národov (BR OSN) č. 1483 (2003) sa v článku 2 nariadenia Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) 2465/96[2], zaviedli špecifické úpravy týkajúce sa platieb za ropu, ropné výrobky a zemný plyn vyvážané z Iraku, a v článku 10 uvedeného nariadenia sa zaviedli špecifické úpravy týkajúce sa vyňatia určitých irackých aktív zo súdnych konaní. Tieto špecifické úpravy sa uplatňovali do 31. decembra 2010[3]. 5. V rezolúcii BR OSN č. 1956 z 15. decembra 2010 sa stanovilo, že uplatňovanie uvedených špecifických úprav by sa malo predĺžiť do 30. júna 2011 a od uvedeného dátumu by sa malo ukončiť. V súlade s rozhodnutím Rady 2011/.../SZBP by sa malo nariadenie (ES) č. 1210/2003 zodpovedajúcim spôsobom zmeniť a doplniť. 6. S cieľom zabezpečiť účinnosť opatrení stanovených v tomto nariadení musí toto nariadenie nadobudnúť účinnosť okamžite, PRIJALA TOTO NARIADENIE: Článok 1 V článku 18 nariadenia (ES) č. 1210/2003 sa odsek 3 nahrádza takto: „3. Články 2 a 10 sa uplatňujú do 30. júna 2011.“ Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda […] [1] Ú. v. EÚ L ..., ... 2010, s. … . [2] Ú. v. EÚ L 169, 8.7.2003, s. 6. [3] Nariadenie Rady (EÚ) č. 168/2010 (Ú. v. EÚ L 51, 2.3.2010, s. 1)